laion/Wikipedia-Exotic huggingface dataset:
טייריס אסאנטה

טייריס אסאנטה (בהולנדית: Tyrese Asante; נולד ב-9 באפריל 2002) הוא כדורגלן הולנדי המשחק בעמדת הבלם במכבי תל אביב. אסאנטה התחיל את הקריירה שלו בקבוצות הילדים של פיינורד וספרטה רוטרדם בהתאמה ובגיל 16 הצטרף לזו של HV & CV קוויק. התחיל לשחק תחילה כמגן ימני. בקיץ 2021 חתם בדן האג וב-8 באוגוסט ערך את הופעת הבכורה שלו בקבוצה בניצחון 0-2 נגד צעירי אייאקס. בדן האג הועבר לשחק כבלם וכקשר אחורי. ב-29 בספטמבר 2022 הבקיע את שער הבכורה שלו בקבוצה בהפסד 3-1 לצעירי פ.ס.וו. ב-8 ביולי 2024 חתם לשלוש שנים במכבי תל אביב מליגת העל. אלוף האלופים:2024 טייריס אסאנטה, באתר Transfermarkt טייריס אסאנטה, באתר Soccerway טייריס אסאנטה, באתר WorldFootball.net טייריס אסאנטה, באתר FootballDatabase.eu רז אמיר, ‏רשמית: טייריס אסאנטה חתם במכבי תל אביב, באתר ONE‏, 8 ביולי 2024
תענית ערב שבת חוקת

תענית ערב שבת חוקת היא תענית צדיקים לזכר שרפת התלמוד בפריז שיש נוהגים להתענות ביום שישי שלפני השבת שבה קוראים בתורה את פרשת חוקת. ערך מורחב – שרפת התלמוד ביום שישי, ערב שבת חוקת, ה'ב' (ו' בתמוז) או ה'ד' (ט' בתמוז), כתוצאה ממשפט פריז שבו הפסידו היהודים, הובאו ספרי תלמוד רבים אל Place de Grève (כיום כיכר העירייה של פריז) ונשרפו, יש המציינים את מספר הספרים בעשרים קרונות ויש המציינים מספר של עשרים וארבע ויש המציינים 1,200 ספרים. לזכר מאורע זה הונהגה תענית בכמה מקומות. התענית לא נקבעה כחובה ולא הונהגה לכלל הציבור, אלא כתענית ליחידים בלבד. המקורות הראשונים המזכירים תענית זו הם בכתבי ראשוני איטליה בני אותו דור, רבי צדקיה בן אברהם ורבי יחיאל בן יקותיאל. את דבריהם הביא רבי אברהם אבלי הלוי גומבינר בספרו מגן אברהם ובעקבותיו המנהג נזכר בערוך השולחן ובמשנה ברורה. באופן חריג, התענית לא נקבעה בתאריך שבו אירעה השרפה, אלא נקבעה לפי היום בשבוע שבו נשרפו הספרים. בהסבר בחירה זו, נאמר כי חכמי אותו הדור שאלו בחלום על מה הגיע העונש של שרפת הספרים והשיבו להם בחלום את תרגום אונקלוס על הפסוק הראשון שבפרשת חוקת "ודא גזירת אורייתא" כלומר שיום ו' של פרשת חוקת מועד לפורענות. ולכן קבעו יום זה כיום תענית צדיקים. כך מתאר את התרחשויות בעל שיבולי הלקט: ועל זה שאנו עסוקין בהלכות תענית ובעניין שרפת התורה כתבנו זה, לזכר על מה שאירע בימינו על רוב עונותינו אשר גרמו לנו, ונשרפה תורת אלוקינו בשנת חמשת אלפים וד' שנים לבריאת העולם, ביום שישי פרשת וזאת חקת התורה, כעשרים וארבעה קרונות מלאים ספרי תלמוד והלכות והגדות נשרפו בצרפת, כאשר שמענו למשמע אוזן וגם מן הרבנים שהיו שם שמענו שעשו שאילת חלום לדעת אם גזירה היא מאת הבורא, והשיבו להם 'ודא גזירת אורייתא', ופירושו ביום ו' זאת חוקת התורה היא הגזירה, ומאותו היום ואילך קבעוהו היחידים עליהם להתענות בו בכל שנה ושנה, ביום שישי של פרשת זאת חוקת התורה. רבי חיים פלאג'י ציין שבאיזמיר יש שנהגו לא לצאת לשוק או לעיר אחרת: ובעירנו אזמיר יע"א, נהירנא מכד הוינא טליא, דהיו כמה אנשים סוחרים דהיו נזהרים שלא לצאת אפילו לשוק לעסקיהם בערב שבת חוקת. ומה שהיה להם לעשות בערב שבת, היו עושים ומתקנים מיום חמישי. והן עוד היום רבים נזהרים שלא לילך מעיר לכפר ביום הזה. המגן אברהם והמשנה ברורה הביאו את המנהג בשם ספר התניא רבתי והוסיפו טעם נוסף לתענית ביום זה, שבו נחרבו שתי קהילות גדולות בשנת ת"ח במהלך מאורעות ת"ח ות"ט. וכך כותב המשנה ברורה (נוסח דומה כתב המגן אברהם): כתב התניא ביום הששי פרשת חוקת נהגו היחידים להתענות שבאותו היום נשרפו כ' קרונות מלאים ספרים בצרפת. גם בשנת ת"ח נחרבו שני קהילות גדולות באותו היום. נוסח שונה מוסר רבי יום טוב ליפמן הלר בספרו מגילת איבה, לפיו גזרה המלכות שביום ה' בתמוז ישרפו את הספרים, חכמי הדור ערכו שאלת חלום ונענו ”זאת חוקת התורה כתרגומו”, ופתרו החכמים שהוא כתרגומו ”דא גזירת אורייתא” - "דא" בגימטריה חמשה. שבלי הלקט, סדר תענית, שבולת רסג; ספר תניא רבתי, עניין ארבעה צומות, לפני סימן נט. מגן אברהם, אורח חיים, סימן תק"פ, סעיף קטן ט'. ראו משנה ברורה, סימן תק"פ, סעיף קטן ט"ז; הרב יחיאל מיכל הלוי אפשטיין, ערוך השולחן, אורח חיים, סימן תק"פ, סעיף ד'. סדר תענית סימן רסג בספרו 'מועד לכל חי' סימן ט, אות ד סימן נח תק"פ ס"ק ט"ז
אין ויש

"אין ויש" הוא שיר שכתבה והלחינה נעמי שמר ושבוצע במקור על ידי חבורת בימות. השיר כולל שלושה בתים, כאשר שתי השורות הראשונות בכל בית מתארות מה אין "לנו" (כלומר - מה אין בארץ ישראל ויש "שם" בחו"ל), ושתי השורות האחרונות מה יש כאן במקום. בשיר אין פזמון חוזר. במהלך שנות ה-1960 נעמי שהתה מספר שנים בצרפת, ובעקבות כך היא תרגמה וכתבה נוסחים עבריים למספר שירים צרפתיים , וגם כתבה מספר שירים מקוריים שתיארו את פריז מבלי להזכיר את שמה. שיר זה שייך לקטגוריה השנייה, מכיוון שבחלק של ה"אין" (שתי השורות הראשונות בכל בית) מוזכרים נופים האופייניים לאירופה, וכנראה ספציפית לצרפת ולפריז. כך "מגדל נישא ראשו בעבים" מתייחס כנראה למגדל אייפל והצירוף "בירות אפורות" לפריז, שעליה היא כתבה את העיר באפור. ניתן לשער אם כך שגם תיאורים כמו "נהרות אדירים וגשם בקיץ" או "טירות אצילים חומות חתומות" שיכולים להתייחס למקומות אחרים באירופה או בעולם, מכוונים לצרפת. האוצר הנעלם בפתח הגיא, ייתכן שהוא מתייחס לאוצרות שנמצאו או שהסתובבו עליהם שמועות, כמו למשל מטמון גורדון שהתגלה באמצע המאה ה-19 או האוצר של הקרדינל מאזארן. שתי השורות האחרונות בבית הראשון מתייחסות לאקלים ארץ ישראל (תכלת כל השמים, שמש כל השנה), שתי השורות האחרונות בבית השני מתייחסות לנופי הארץ (עיינות ותהומות בבקעה וגם בהר), ושתי השורות האחרונות בבית השלישי הופכות את הציטוט ממה שאמרו ישראל לרחבעם ("מה לנו חלק בדוד ולא נחלה בבן ישי לאהליך ישראל", מלכים א' י"ב 16) משלילה לחיוב (אבל יש לנו חלק בדוד, נחלה בבן ישי). אין ויש - חבורת בימות, סרטון בערוץ "דני גרנות", באתר יוטיוב (אורך: 02:02) אין ויש (מילות השיר והקלטה) באתר הספרייה הלאומית למשל: איך את נראית, עלי שלכת העיר באפור, לכבודך; שניהם בביצוע שלישיית גשר הירקון
תקן ביקורת 705

תקן ביקורת 705 – דוח רואה חשבון מבקר הכולל שינוי מהנוסח האחיד הוא תקן ביקורת שפורסם על ידי לשכת רואי החשבון בישראל. תקן ביקורת זה קובע את הנוסח והמבנה של דוח רואה חשבון מבקר על הדוחות כספיים כאשר יש סטייה מהנוסח האחיד. התקן מסביר ומפרט את המבנה והנוסח של הדוח שרואה החשבון צריך לספק לחברה כאשר יש לו הסתייגות מהדוחות הכספיים או כאשר הוא מעוניין להפנות את תשומת לב הקוראים של הדוחות. התקן מפרט באילו מצבים רואה החשבון יסטה מהנוסח האחיד של חוות הדעת שלו- האם להוסיף הפניית תשומת לב לנושא חשוב, האם להסתייג מנושא ספציפי בדוחות או להסתייג מהדוחות בכללותם. התקן מתייחס לדוחות ומצבים שונים- לדוגמה, כאשר חוות דעתו מסויגת, שלילית או שהוא בוחר להימנע מחוות דעת. בכל מצב יש הנחיה כיצד לנסח את החלקים הרלוונטיים של הדוח. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן. התקן מבוסס בעיקר על תקן ביקורת 90 (שפורסם בשנת 2001) תקן ביקורת 99 (שפורסם בשנת 2009) שעוסקים באותו נושא ועל עוד מספר תקנים אחרים. תקן ביקורת 705 באתר לשכת רואי חשבון תקן ביקורת 72 באתר לשכת רואי החשבון תקן ביקורת 99 באתר לשכת רואי החשבון תקן ISA 705 באתר של הפדרציה הבינלאומית של רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
מירון שורץ

מירון שורץ (נולד ב-1970) הוא נשיא בית הדין האזורי לעבודה בנצרת. נולד בישראל וסיים לימודיו בבית הספר התיכון עירוני ג' בחיפה בשנת 1988. בשנים 1989-2992 שירות בצה"ל. בשנת 1997 קיבל תואר ראשון במשפטים מאוניברסיטת חיפה ובמאי 1998 הוסמך כעורך דין. בשנים 1998-2004 עבד כעורך דין במשרד עורכי דין פרטי. בפברואר 2004 מונה לכהן כרשם בבית הדין האזורי לעבודה בנצרת. במאי 2007 מונה לשופט בבית הדין האזורי ובספטמבר 2017 לנשיא בית הדין. ב-2012 פסק לטובת מאמן הכדורסל רועי פרל פיצויים על סך 120 אלף שקלים לאחר שפוטר ממועדון הכדורסל הפועל עפולה. ב-2017 דחה תביעתם של רכזי ביטחון שוטף מבקעת הירדן לתשלום עבור שעות נוספות ועבודה בשבתות וחגים מכוח חוק שעות עבודה ומנוחה - וקבע כי עבודתם היא מסוג העבודות לגביהן נקבע בפסיקה כי לא ניתן ליישם עליה את הוראות חוק שעות עבודה ומנוחה. ב-2018 הכיר בדיעבד ביחסי עובד-מעביד ביחס למנהל התארגנות לגירוש ציפורים מעל בריכות דגים באזור עמק בית שאן - וזאת על אף שתבנית ההעסקה של התובע הייתה מורכבת מאוד וכללה גם סממנים של עבודה עצמאית וגם סממנים של עבודה שכירה. בהתאם פסק לזכותו פיצויים על סך 151 אלף שקלים בגין זכויות סוציאליות שונות.. ב-2019 חייב את יורם שטרית, מנכ"ל חברת אטורה לשעבר, להשיב לחברה 1.5 מיליון שקלים לאחר שקבע כי השתמש בכספי החברה לתועלתו האישית או לתועלת מקורביו בניגוד לחובת האמון ותום הלב כלפי החברה ותוך הפרת הסכם העבודה מולו. השופט מירון שורץ באתר הרשות השופטת עמוס קלס, ‏רועי פרל ניצח את עפולה, יקבל כ-130 אלף ש"ח, באתר ONE‏, 9 בפברואר 2012 חן מענית, ‏בית הדין לעבודה דחה תביעת רכזי ביטחון שוטף בבקעת הירדן, באתר גלובס, 30 באוקטובר 2017 כ-150 אלף שקל למגרש ציפורים בבית שאן: לא קבלן עצמאי באתר פסק דין מנחם שטאובר, ‏יורם שטרית, לשעבר מנכ"ל אטורה, יחזיר לחברה 1.5 מיליון שקל שהוציא ללא סמכות, באתר גלובס, 14 במאי 2019
חורבת כישור

חורבת כישור הוא אתר ארכאולוגי הכולל שרידים של יישוב יהודי מתקופת בית שני, תקופת התלמוד ותקופת המשנה. החורבה ממוקמת בדרום שפלת יהודה בשמורת גבעות גומר. בשלהי המאה ה – 19 שכנו במקום בעיקר בתקופות הזריעה והקציר של השדות איכרים ערביים מחברון. מקור השם של חורבת כישור הוא למעשה תעתיק של השם הערבי שניתן למקום: ח'ירבת אום כשרם" על אף שנסקרה מספר פעמים בעבר, מעולם לא בוצעה חפירה ארכאולוגית בחורבת כישור. האתר נזכר לראשונה בסקר של הקרן הבריטית לחקר ארץ ישראל, כאשר הממצא שתואר במקום הוא שרידי מבנים, חציבה של בורות מים ומערות. בשנת 1958 נתגלה במקום משקוף של בית כנסת או בית מדרש עליו חרותה מנורת שבעת הקנים. צפונית לחורבה נמצאת ישנן שתי בארות עתיקות, מצפון ממזרח ומדרום לחורבה בשיפולי הגבעה והגבעות ליד נתגלה הנקרופוליס של האתר. הנקרופוליס כולל בעיקר מערות קבורה עם כוכים ומיעוט שהם קברי ארקוסוליה. מערה יוצאת דופן היא מערת "יודן שאול", בה נתגלתה גלוסקמה שעל צידו של המכסה הגמלוני שלה מופיע הכיתוב – "יודן שאול". יודן מהווה את הצורה העתיקה של השם יהודה, שם נפוץ בכתובות קבורה. זהו סך הכל המקרה השני בו מתגלה מכסה גמלוני עליו חרות שם. התגלית הראשונה הייתה בחורבת רימון, אז נתגלתה גלוסקמה כזו שתוארכה למאה השלישית לספירה. בועז זיסו, מערת "יודן שאול" בחורבת כישור, דרום שפלת יהודה, 'Atiqot 46, 2004, עמ' 27-35 צבי אילן, בתי הכנסת הקדומים בארץ ישראל, תל אביב, 1991 A. Kloner, A Lintel with a Menorah from Ḥorvat Kishor, Israel Exploration Journal 24, 1974, עמ' 197–200
קריסטופורו סולרי

קריסטופורו סולרי (1460–1527 מכונה: הגיבן) היה פסל ואדריכל איטלקי. אחיו היה האמן אנדראה סולרי (אנ'). נולד בלומברדיה. נסע לוונציה, שם בראשית שנות התשעים של המאה ה־15 יצר את יצירת האמנות הראשונה שלו. כששב ללומברדיה כיהן כפסל החצר של דוכס מילאנו, לודוביקו ספורצה. בהזמנתו של הדוכס, פיסל ב־1497 את מצבתה של אשתו, באטריצ'ה ד'אסטה (אנ'). ב־1501 מונה לפסל קתדרת מילאנו, שם יצר ב־1502 את פסלי אדם וחווה ופסל ישו הכבול לעמוד. ב־1519 מונה לתפקיד אדריכל הקתדרה אותה השלים. תכנן כמה כנסיות במילאנו. סגנון יצירתו משופע במוטיבים של הרנסאנס ומושפע מסגנונו של דונטו ברמנטה. חלק מיצירותיו מוצגות במוזיאון המטרופוליטן לאמנות בניו יורק, ב-Museum of Fine Arts בבוסטון, במוזיאון ויקטוריה ואלברט בלונדון, ועוד. מדיה וקבצים בנושא קריסטופורו סולרי בוויקישיתוף קריסטופורו סולרי ב-ArtCyclopedia (באנגלית) קריסטופורו סולרי, באתר אנציקלופדיה בריטניקה (באנגלית) SOLARI, Cristoforo באתר Web Gallery of Art Cristoforo Solari | Saint Catherine of Alexandria | Italian, Milan, The Metropolitan Museum of Art (באנגלית) Bust of Christ, collections.mfa.org (באנגלית) Solari, Cristoforo; Pierotti, Edoardo (1497–1499), Effigy of Beatrice d'Este, נבדק ב-2024-07-09{{citation}}: תחזוקה - ציטוט: date format (link) "Cristoforo Solari | Hercules resting" ערך זה הוא קצרמר בנושא אמנות ובנושא איטלקים. אתם מוזמנים לתרום לוויקיפדיה ולהרחיב אותו.
העוגן למשפחות המילואים

העוגן למשפחות המילואים הוא מערך התנדבותי המסייע למשפחות בהן בן או בת הזוג התגייסו לשירות מילואים וכוחות ההצלה. מערך העוגן למשפחות המילואים הוקם על ידי רחל עזריה ויעל יחיאלי ב- 7 באוקטובר 2023, על בסיס מודל סיוע שניתן למשפחות בירושלים בתקופת מבצע צוק איתן. רחל עזריה שיתפה בראיון עימה על הרקע להקמת הארגון: במהלך מבצע צוק איתן בן זוגה נקרא לשירות מילואים בצו 8 והיא נשארה לבד עם הילדים. היא הקימה מערך התנדבותי בירושלים שחיבר בין משפחות מגויסים לבין מתנדבים בהכנת אוכל, ליווי נשים אחרי לידה ועוד. בסופו של מבצע צוק איתן היו כ-500 משפחות בירושלים שהוענק להן סיוע. ב-7 באוקטובר 2023 עם פרוץ מלחמת חרבות ברזל בעקבות פניה של משפחה שקיבלה סיוע במהלך מבצע צוק איתן, חודשה פעילות הארגון והורחבה לשאר חלקי הארץ. נכון למרץ 2024 הארגון מסייע לכ- 12,000 משפחות. הארגון הוקם ופועל במטרה לעזור ולסייע למשפחות משרתי המילואים וכוחות ההצלה בתחומים שונים: עזרה בבית, טיפול בילדים, הכנת מזון, הוצאת כלבים לטיול, טיפול בתקלות בבית, מתן תמיכה ריגשית ועוד. פעילות הארגון מתבססת על מערך מתנדבים בראשות ומנהלות יישוביות או שכונתיות בשיתוף פעולה עם מטה הארגון וצוות סיוע טכנולוגי. מנהלות הישובים נמצאות ונמצאים בקשר רציף ומתמשך עם משפחות המגויסים המשרתים שירות מילואים פעיל. במסגרת המערך חברים 8,000 מתנדבים, המסייעים למשפחות של משרתי המילואים בלמעלה מ-250 יישובים בכל רחבי הארץ. משרד החינוך - בשיתוף עם משרד החינוך תלמידים בגילאים הרלבנטיים יכולים להתנדב בארגון במסגרת פרויקט מחויבות אישית עיריות ורשויות מקומיות - בחלק מהיישובים הארגון משתף פעולה עם העיריה או המועצה המקומית ונעזר במערך ההתנדבותי המקומי עמותות ועסקים - ישנן עמותות מסוימות שמשתפות פעולה ועסקים שתורמים למערך. אתר האינטרנט הרשמי של העוגן למשפחות המילואים העוגן למשפחות המילואים, ברשת החברתית אינסטגרם אתר האינטרנט הרשמי של העוגן למשפחות המילואים לשמור על הבית והשפיות כשהבן זוג במילואים "העזרה ההדדית מחזיקה אותנו יחד בתקופה הזו"-רחל עזריה, מייסדת ומנהלת 'העוגן למשפחות המילואים' על המיזם העוגן למשפחות המילואים | Haogen for drafted families, באתר Haogen
ארמנד ואן הלדן

ארמנד ואן הלדן (נולד ב-16 בפברואר 1970) הוא די ג'יי, מפיק תקליטים, רמיקסר וכותב שירים אמריקאי מבוסטון. הסינגלים הידועים ביותר של ואן הלדן הם "You Don't Know Me", "I Want Your Soul", "My My My" אותו ביצע בשיתוף עם טארה מקדונלד, ו-"Bonkers" אותו ביצע בשיתוף עם דיזי רסקל, אשר כולם הגיעו למקום הראשון במצעד הדאנס הבריטי וחלקם הגיעו גם לצמרת מצעד שירי הדאנס קלאב של בילבורד. בשנת 2009 ואן הלדן הקים את ההרכב Duck Sauce עם הדי ג'יי הקנדי A-Trak. הסינגל של ההרכב "Barbra Streisand", אשר הגיע לצמרת מצעד הפזמונים ב-12 מדינות, היה מועמד בעבר לפרס בטקס פרסי הגראמי ה-54 בקטגוריה הקלטת הדאנס/אלקטרונית הטובה ביותר. ההרכב הפיק גם את הסינגלים "Anyway " (שהגיע למקום הראשון במצעד הדאנס הבריטי), " Big Bad Wolf " ו-" nrg ". למרות שואן הלדן זכה בעיקר להצלחה באירופה, ובמיוחד בבריטניה, ואן הלדן לקח גם חלק בסצנת המוזיקה האלקטרונית של ניו יורק עוד מאמצע שנות ה-90. ואן הלדן מרבה לעשות רמיקסים ומשתמש בדגימות של מוזיקת פאנק, מוזיקת סול, מוזיקת R&B ומוזיקת היפ הופ. לאורך השנים ואן הלדן יצר בין היתר גם רמיקסים לשירים של אמנים בולטים שונים כמו קייטי פרי, ואן היילן, דאפט פאנק, פארל ויליאמס, בריטני ספירס, אנריקה איגלסיאס, דייוויד גטה, סם סמית', בלוק פארטי, ג'נט ג'קסון, ו-KRS-One. מדיה וקבצים בנושא ארמנד ואן הלדן בוויקישיתוף אתר האינטרנט הרשמי של ארמנד ואן הלדן ארמנד ואן הלדן, ברשת החברתית פייסבוק ארמנד ואן הלדן, ברשת החברתית אקס (טוויטר) ארמנד ואן הלדן, ברשת החברתית אינסטגרם ארמנד ואן הלדן, סרטונים בערוץ היוטיוב ארמנד ואן הלדן, במסד הנתונים הקולנועיים IMDb (באנגלית) ארמנד ואן הלדן, באתר אפל מיוזיק (באנגלית) ארמנד ואן הלדן, באתר ספוטיפיי ארמנד ואן הלדן, באתר סאונדקלאוד (באנגלית) ארמנד ואן הלדן, באתר Last.fm (באנגלית) ארמנד ואן הלדן, באתר AllMusic (באנגלית) ארמנד ואן הלדן, באתר MusicBrainz (באנגלית) ארמנד ואן הלדן, באתר דיזר ארמנד ואן הלדן, באתר Discogs (באנגלית) ארמנד ואן הלדן, באתר Songkick (באנגלית) ארמנד ואן הלדן, באתר בילבורד (באנגלית) ארמנד ואן הלדן, באתר טיידל (באנגלית) ארמנד ואן הלדן, באתר אמזון מיוזיק
מארטון שרלוש

מארטון שרלוש (במקור עד 1905 שפיץ, בהונגרית: Sarlós Márton;‏ בודפשט, 5 בפברואר 1886 – בודפשט, 1 באוקטובר 1971) היה היסטוריון של המשפט יהודי-הונגרי, פרופסור באוניברסיטה, קנדידט (דוקטורט .CSc) למדע המדינה ומשפטים (1959). מארטון שפיץ נולד במשפחה יהודית כבנם של יוז'ף שפיץ, משכיר שקים (לתבואה וכדומה), ושל קטלין גולדפינגר. הוא השלים את לימודי המשפטים שלו באוניברסיטת בודפשט (שמה היום אוניברסיטת אטווש לוראנד), שם הוענק לו תואר דוקטור ב-1907. לאחר התמחות ובחינות לשכת עורכי הדין מיוני 1911 עבד כעורך דין בבירת הונגריה. בשנה השנייה למלחמת העולם הראשונה, הוא נפל בשבי הרוסי והתגורר במחנה שבויים ליד אירקוטסק עד 1920. בין השנים 1920–1921 היה עובד הקומיסריון העממי הסובייטי לענייני חוץ ומרצה לגרמנית באוניברסיטת סברדלוב במוסקבה. הוא חזר הביתה בדצמבר 1921 והמשיך בעיסוקו המשפטי. לא ידוע על קורותיו בשואת יהודי הונגריה, אך לאחר מלחמת העולם השנייה, הפך חבר פעיל במפלגה הקומוניסטית ההונגרית. משנת 1945 השתתף בהקמת בתי המשפט העממיים ובפיתוחם. לאחר מכן ארגן את מערכת בתי המשפט הסוציאליסטית, תחילה כמנהל המועצה הלאומית של בתי המשפט העממיים, ולאחר מכן מ-1946 עד 1948 כנשיא המשותף שלהם. ביוני 1948 מונה לנשיא בית המשפט הפלילי בבודפשט ובשנת 1950 לנשיא בית המשפט המחוזי בבודפשט. מ-1954 ועד פרישתו ב-1962, עבד כפרופסור באוניברסיטה בפקולטה למשפטים וממשל באוניברסיטת אטווש לוראנד. רעייתו הייתה אליז וייס (1903–1971), לה נישא ב-4 ביוני 1929 בטרזווארוש, בודפשט. ב-1938 (ייתכן) שהמירו את דתם לקתולית (אין על כך שום תיעוד). דיני מים ותעשיית טחנות הקמח (בודפשט, 1930) מבנה אחיד של סדר הדין האזרחי (בודפשט, 1932) מדינה אוניברסלית והיסטוריה משפטית (ספר לימוד באוניברסיטה, עם ג'רג', בודפשט, 1957) מאבקה של תנועת הפועלים בהונגריה במאה ה-20. המאה למען זכות בחירה וחירויות (בודפשט, 1958) סצ'ני והשינוי של הסדר המשפטי הפיאודלי (בודפשט, 1960) בתי הדין המהפכניים של הרפובליקה הסובייטית (בודפשט, 1971) עיטור מסדר ההצטיינות של הרפובליקה העממית ההונגרית (1947) עיטור מסדר הכבוד של העמל (1956; 1962) עיטור מסדר הכבוד של העמל דרג זהב (1970) כתב עת למשפטים (ינואר - פברואר 1972) 1-2. שִׁיר Magyar életrajzi lexikon III: כרך משלים (לקסיקון ביוגרפי הונגרי. עורכת ראשית אגנש קניירש). Az engedélyt tartalmazó BM rendelet száma/évszáma: 32499/1905.Forrás: MNL-OL 30804. mikrofilm 310. kép 2. karton. Névváltoztatási kimutatások 1905. év 44. oldal 17. sor "Születési bejegyzése a pesti neológ izraelita hitközség születési akv. 258/1886. folyószáma alatt". נבדק ב-2020-10-29. "Halotti bejegyzése a Budapest IV. kerületi állami halotti akv. 991/1971. folyószáma alatt". נבדק ב-2020-10-29. "Szülei házasságkötési bejegyzése a pesti neológ izraelita hitközség házassági akv. 182/1884. folyószáma alatt". נבדק ב-2020-10-29. "Házasságkötési bejegyzése a Budapest VI. kerületi polgári házassági akv. 773/1929. folyószáma alatt". נבדק ב-2020-10-29. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מארטון שרלוש".
יאסר קרנבש

יאסר נמר אל-פאדל קרנבש (בערבית: ياسر نمر قرنبش, מכונה גם אבו פאדל; 1970 – 9 ביולי 2024) היה המלווה האישי של מזכ"ל חזבאללה חסן נסראללה, ומפקד המבצעים של חזבאללה במרג' עיון בשנת 2000. הוא השתייך ליחידה 4400 – יחידת ההתעצמות של חזבאללה המופקדת על העברות הנשק האיראני מסוריה ללבנון. נהרג בסיכול ממוקד בכביש ביירות-דמשק בסוריה. קרנבש נולד ב-1970 בכפר זוטאר שבמזרח לבנון. הוא שימש כמפקד המבצעים של חזבאללה במרג' עיון בשנת 2000, ונטל חלק בקרב באל-רנדוריה במלחמת לבנון השנייה ב-2006. עוד קודם לכן, במשך תקופה היה מלווהו האישי ושומר ראשו של מזכ"ל חזבאללה חסן נסראללה. היה אחראי להעברת כוח אדם ונשק לחזבאללה מסוריה. על פי העיתון הסעודי אל-חדת', יאסר קרנבש היה גורם מרכזי ביחידה 4400 בחזבאללה שאחראית על העברת תחמושת לחזבאללה מסוריה ללבנון. כמו כן הוא היה ידוע כאחראי על יחידת כוח האדם בחזבאללה. ב-9 ביולי 2024, במסגרת סיכול ממוקד, הותקף הרכב בו נסע בכביש ביירות-דמשק באזור ג'דידת יאבוס במערב סוריה על ידי כטב"ם ישראלי, והוא נהרג במקום. יחד עימו נהרג אדם נוסף. בתגובה לסיכול שיגר חזבאללה עשרות רקטות ארטילריות לעבר רמת הגולן, אחת מהן פגעה פגיעה ישירה ברכב ביישוב אורטל ושני נוסעיו, גבר ואשה, נהרגו כתוצאה מהפגיעה. סיכולים ממוקדים במלחמת חרבות ברזל שומר ראש לשעבר של נסראללה חוסל בסוריה, באתר ערוץ 7, 9 ביולי 2024 اغتيال ياسر قرنبش مرافق حسن نصرالله بضربة إسرائيلية استهدفت سيارته, סרטון בערוץ "AlArabiya العربية", באתר יוטיוב (אורך: 01:26) אינטלי טיימס, דיווח על חיסולו של יאסיר קורנבש, ‏10 ביולי 2024 "حزب الله" ينعى الشهيد المجاهد ياسر نمر قرنبش "أمين" مواليد عام 1970 من بلدة زوطر الشرقية في جنوب لبنان | LebanonFiles, LebanonFiles, ‏9 ביולי 2024 "حزب الله" نعى ياسر نمر قرنبش من بلدة زوطر الشرقية ליאור בן ארי, שומר ראש לשעבר של נסראללה חוסל בתקיפת רכב בכביש דמשק-ביירות, באתר ynet, 9 ביולי 2024 i24NEWS, مقتل المرافق السابق لحسن نصر الله بغارة استهدفت سيارته في سوريا, i24news, ‏9 ביולי 2024 ציוץ של העיתונאי רועי קייס صيدا اون لاين, "الحزب" نعى الشهيد ياسر نمر قرنبش من بلدة زوطر الشرقية, صيدا اون لاين, ‏9 ביולי 2024 RT Arabic, "حزب الله" يكشف هوية القيادي في صفوفه الذي قتل بغارة إسرائيلية على سيارته في سوريا (صورة), RT, ‏9 ביולי 2024 אבי אשכנזי, ‏דיווח: אחד האנשים הצמודים ביותר לנסראללה חוסל בדמשק, באתר מעריב אונליין, 9 ביולי 2024
אליפות אירופה באתלטיקה 2002

אליפות אירופה באתלטיקה ה-18 נערכה בעיר מינכן, גרמניה בין ה-6 באוגוסט ל-11 באוגוסט 2002. עיקר תחרויות האתלטיקה באליפות נערכו באצטדיון האולימפי במינכן. האתר הרשמי של התחרות
אליפות אירופה באתלטיקה 1998

אליפות אירופה באתלטיקה ה-17 נערכה בעיר בודפשט, הונגריה בין ה-18 באוגוסט ל-23 באוגוסט 1998. עיקר תחרויות האתלטיקה באליפות נערכו באצטדיון נפ. מדיה וקבצים בנושא אליפות אירופה באתלטיקה 1998 בוויקישיתוף האתר הרשמי של התחרות
הכוחות המזוינים של בוליביה

הכוחות המזוינים של בוליביה (בספרדית: Fuerzas Armadas de Bolivia) הם הכוח הצבאי של בוליביה. הכוחות המזוינים של בוליביה אחראים על ההגנה, החיצונית והפנימית, של בוליביה והם מורכבים על ידי צבא בוליביה, חיל האוויר של בוליביה והצי הבוליביאני. כל המוסדות הללו תלויים במשרד הביטחון של המדינה הזו. בנוסף לצבא בוליביה, חיל האוויר הבוליביאני והצי הבוליביאני, המשטרה הלאומית של בוליביה, על אף שהיא תלויה במשרד הממשל בימי שלום, היא חלק מהעתודות של הכוחות המזוינים על פי החוק האורגני של החמושים. כוחות של אומה זו, יחד עם גופי מילואים אחרים כמו יחידות החירום וההצלה של SAR-FAB. הנתונים על הגודל וההרכב של הכוחות המזוינים של בוליביה משתנים במידה ניכרת, עם נתונים רשמיים נדירים זמינים. עם זאת, ההערכה היא ששלושת הכוחות העיקריים (צבא, צי וחיל האוויר) מסתכמים בסך הכל בין 40,000 ל-70,000 חיילים, בעוד שמשטרת בוליביה מונה בסביבה 40,000 חיילים. "Ley Orgánica de las FFAA" (PDF) (בספרדית). נבדק ב-18 באוגוסט 2020. {{cite web}}: (עזרה) "CIA World Facts" (באנגלית). נבדק ב-2 ביולי 2021. {{cite web}}: (עזרה) "Bolivia-Military Spendings" (באנגלית). נבדק ב-8 בספטמבר 2020. {{cite web}}: (עזרה) "Bolivian Defence Spending Increases" (באנגלית). נבדק ב-23 באוגוסט 2020. {{cite web}}: (עזרה) Guillemí, Rubén (13 בנובמבר 2019). "Evo y los militares, una relación con altibajos que tuvo un abrupto fin". La Nación (בספרדית). נבדק ב-21 באוגוסט 2020. {{cite news}}: (עזרה) "Página Siete" (בספרדית). אורכב מ-המקור ב-12 באוגוסט 2020. נבדק ב-18 באוגוסט 2020. {{cite web}}: (עזרה) "El Deber" (בספרדית). 25 במרץ 2020. נבדק ב-18 באוגוסט 2020. {{cite web}}: (עזרה) אתר האינטרנט הרשמי של הכוחות המזוינים של בוליביה מדיה וקבצים בנושא הכוחות המזוינים של בוליביה בוויקישיתוף
חור שחור כוכבי (כוכב)

חור שחור כוכבי (הנקרא לעיתים גם "כוכב קוואזי" על שם הקוואזרים) הוא סוג של כוכב בהיר על מסיבי היפותטי שייתכן והתקיים בסוף עידן היקום המוקדם. אם הם אכן התקיימו, הרי שהם התקיימו לאורך תקופה קצרה מאוד במונחים אסטרונומיים, כ-6 או 7 מיליון שנים בלבד לפני שהתפוצצו בסופרנובה אדירה, והותירו חור שחור על מסיבי, אשר המשיך "לאכול" את החומר שנותר לאחר הפיצוץ. תאוריית החורים השחורים הכוכביים מנסה להסביר את תהליך היווצרותם של החורים השחורים העל מסיביים, המצויים במרכז כל גלקסיה, שעל פי תורת היחסות של איינשטיין היקום פשוט צעיר מדי בשביל ליצור את המפלצות האלו. חור שחור כוכבי הוא כוכב מדור 3 (הדור הראשון של הכוכבים) שבמהלך הצתתו גרעין הכוכב קורס לחור שחור תחת הכבידה העצמית של הכוכב. לעומת כוכבים מדור 1 (הדור של השמש לדוגמה), שבו תהליך הקריסה הורס הכוכב, בכוכב חור שחור הכוכב שורד את המוות של עצמו, וכך במרכז הכוכב נותר חור שחור כוכבי "רגיל", אשר מוצא את עצמו מוקף על ידי כוכב מדור 3 (הכוכבים הגדולים ביותר, עם 100% מימן והליום). כך, לעומת תהליך הגדילה האיטי של חורים שחורים "רגילים" (אכילת חומר הנופל אל החור השחור תוך כדי סיבוב החומר סביב החור השחור), החור השחור במרכז הכוכב "אוכל" חומר (מימן והליום) אשר נלחצים אליו על ידי הכוכב עצמו. כך, החור השחור גדל במספר סדרי גודל בזמן קצר יחסית (כ-6 מיליון שנים), ולאחר סיום חייו של הכוכב, נותר חור שחור על מסיבי, במקום חור שחור רגיל. מדיה וקבצים בנושא חור שחור כוכבי בוויקישיתוף